Galw'r wyf arnat, am dy fod
Mae Galw'r wyf arnat, am dy fod yn emyn gan Edmwnd Prys (1544 - 1623)

Galw'r wyf arnat, am dy fod 
Yn Dduw parod i wrando; 
Gostwng dy glust a chlyw yn rhodd 
Fy holl ymadrodd eto. 

Cyfranna dy ddaionus râd, 
Ti'r hwn wyt geidwad ffyddlon, 
I'r rhai sy'n ymroi dan dy law 
Rhag broch a braw y trawsion. 

Cadw fi'n annwyl rhag eu twyll, 
Fel annwyl gannwyll llygad; 
Yn nghysgod dy adenydd di, 
O ! cadw fi yn wastad. 

Minnau mewn myfyr, fel mewn hun, 
A welaf lun d; wynepryd; 
A phan ddihunwyf o'r hun hon 
Y byddaf ddigon hyfryd.

Edmwnd Prys
Emynau